Politiet har tilsyneladende fået gennembrud i sagen om røveriet hos den lokale købmand i Vestervig torsdag. Jørgen Jensen, politikommissær hos lokalpolitiet i Thisted, bekræfter, at to mænd blev anholdt torsdag aften, og lige nu er politiet i gang med at finde ud af, om de to skal fremstilles i grundlovsforhør. Røveriet skete torsdag morgen, da Min Købmand skulle åbne. Her blev en 32-årig medarbejder overfaldet og bagbundet af to overfaldsmænd. De stak efterfølgende af med 35-40 kartoner cigaretter og omkring 12.000 kroner i kontanter. På nuværende tidspunkt vil politiet ikke sige mere om anholdelserne, men de to mænd bliver formentlig fremstillet i grundlovsforhør senere i dag fredag.

Opsummering:
Politiet har anholdt to mænd, efter en 32-årig medarbejder hos en lokalkøbmand i Vestervig blev overfaldet og bagbundet.